<strong>Budimpešta</strong><p>Dobrodošli u Biser Dunava, magičnu, prelijepu Budimpeštu!</p><p>Grad nastao 1873.godine spajanjem dva manja grada, ravničarskog Pešte i Budima smještenog na uzbrdici.
                Moćni Dunav svojim tokom naprosto nježno spaja, a ne razdvaja ova dva dijela grada. Slavna prošlost ovog
                grada vidljiva je svuda po gradu. Na budimskoj strani grada smjestio se i kompleks Buda Dvora, unutar
                kojeg se nalazi i Kraljevska palata, s kojeg se pruža prelijep pogled na grada. Također, tu su i Matijaš
                crkva-krunsko mjesto, kao i Ribarski bastion-prelijepi objekt sa sedam bijelih tornjeva koji
                simboliziraju sedam madjarskih plemana osnivača nacije i države. Nakon oblaska kompleksa, spustite se
                uspinjačom i zaputite prema peštanskom dijelu grada. Put preko Dunava vodi preko jednog od simbola
                grada, najstarijeg mosta u gradu, prelijepog Lančanog mosta.</p><p>Prepustite se istraživanju stare jezgre grada i šetnji kroz čuvenu Vaci utca, koju možete iskoristiti za
                dobra šoping ili jednostavno predah u nekom od brojnih restorana uz poznatu mađarsku kuhinju. Dalja
                šetnja će vas dovesti do glavnog simbola grada grandioznu zgradu Parlamenta, treće po veličini zgrade
                tog tipa u svijetu. Budimpešta je i svjetovni centar zemlje, pa se tu nalazi i mnogo religijskih
                objekata. Posjetite baziliku sv. Stjepana u kojoj se čuva relikvija mumificirana ruka prvog mađarskog
                kralja. Također u neposrednoj blizini se nalazi i najveća sinagoga u Europi-Dohany sinagoga.</p><p>Ukoliko ste umori od obilaska opustite se u nekom od parkova kojima grad obliuje, poput Margaret otoka
                ili pak brda Gellert. Takodjer, za opuštanje preporučujemo i posjetu nekim od tradicionalnih banja poput
                Széchenyi, Gellert, Rudas...Ukoliko ste i na kraju dana raspoloženi za zabavu, iskusite nadaleko poznati
                noćni život koji grad nudi, uz brojne klubove i barove i odličnu atmosferu.</p>