<p><strong>LANČANI MOST<br /><img src="http://putujmo.ba/images/stories/galerije/evropa/madarska/budimpesta_ostalo/znam2.jpg" alt="znam2" width="667" height="300" />&nbsp;</strong></p>
<p style="text-align: justify;">Jedan od najprepoznatiljivijih simbola grada Lančani most (Sz&eacute;chenyi l&aacute;nch&iacute;d) ujedno je i prvi stalni most između Budima i Pe&scaron;te, koji su do tada bili povezani samo pontonskim mostom.</p>
<p style="text-align: justify;">Ideja o gradnji ovog mosta potekla je od grofa Istv&aacute;n Sz&eacute;chenyi koji se na&scaron;ao u problemima zbog vremenskih prilika. Naime, tokom zime 1820.godine pontonski most je zbog lo&scaron;eg vremena bio zatvoren, onemogućavajući grofa Sz&eacute;chenyi da prisustvuje očevoj sahrani. To je bio razlog koji je grofa Sz&eacute;chenyi naveo da obeća da će sagraditi stalni most, te je grof u predstojećim godinama postao glavni zagovornik gradnje mosta i osnivač dru&scaron;tva koje je finansiralo izgradnju mosta.</p>
<p style="text-align: justify;">Izgradnja je počela 1842.godine i trajala je sedam godina, a glavni projektant je bio &Scaron;kot Adam Clark. Nakon zavr&scaron;etka radova, most je smatran jedinim od svjetskih čuda. Prema legendi, projektant Clark je toliko bio ponosan na svoje remek-djelo da je javno izazvao sviju da probaju naći gre&scaron;ku na njegovom mostu. Kada je ustanovljeno da skulpture lavova koje se nalaze na obje strane mosta nemaju jezik, Clark je od srama počinio samoubistvo. Ovo je naravno urbana legenda(skulpture lavova u stvarnosti imaju jezik, koji nije vidljiv sa ulice).</p>
<p><strong><br />PARLAMENT<br /><img src="http://putujmo.ba/images/stories/galerije/evropa/madarska/budimpesta_ostalo/znam3.jpg" alt="znam3" width="667" height="300" />&nbsp;</strong></p>
<p style="text-align: justify;">Spektakularna zgrada Mađarskog nacionalnog parlamenta(Orsz&aacute;gh&aacute;z) bez dileme predstavlja najpoznatiji simbol grada.</p>
<p style="text-align: justify;">Gradnja je započeta 1885.godine, a zgrada je otvorena 1896.godine na 1000.obljetnicu dolaska Madjara na to područje. Sagradjena je u Neogotičkom stilu, mada su primjetni i elementi Renesanse i Baroka. Ovo masivno zdanje predstavlja ujedno i treći najveći parlament u svijetu, a drugi po veličini u Europi. Prostire se 268 metara u dužinu, dok je najvi&scaron;a tačka zgrade vrh kupole koji je visok 96 metara. Zgrada ima 691 sobu, 20 kilometara stepenica, a tokom gradnje je iskori&scaron;teno 40 kilograma zlata. Zbog utjecaja atmosferskog zagađenja, česte rekonstrukcije fasade parlamenta su neophodne, tako da vas ne začudi ukoliko prilikom va&scaron;e posjete dio zgrade bude opasan skelama. Parlament se nalazi na trgu Kossuth Lajos koji je ime dobio po biv&scaron;em predsjedniku Madjarske iz 1849 godine. Zbog pozicije i veličine zdanja, najljep&scaron;i pogled se pruža sa suprotne obale ili sa neke od brodica na Dunavu.</p>
<p style="text-align: justify;">Za razliku od većine parlamentarnih zgrada, posjet i obilazak je omogućen. Ulaz se nalazi na vratima br. 10, a ulaznice se mogu kupiti od 8h do 18h radnim danom, odnosno do 16h vikendom. Građani EU mogu besplatno obići zgradu parlamenta, dok za sve ostale ulaz ko&scaron;ta 3.500 HUF, za studente 1.750 HUF. Grupni turistički obilazak na engleskom jeziku počinje svakim danom u 10h, 12h i 14h.</p>
<p><strong>Web: </strong><a href="http://www.parlament.hu/angol/angol.htm">http://www.parlament.hu/angol/angol.htm</a></p>
<p><br /><strong>BUDA DVOR<br /><img src="http://putujmo.ba/images/stories/galerije/evropa/madarska/budimpesta_ostalo/znam1.jpg" alt="znam1" width="667" height="300" />&nbsp;</strong></p>
<p style="text-align: justify;">Kompleks Buda dvorca predstavlja jedanu od nezaobilaznih destinacija u va&scaron;oj posjeti Budimpe&scaron;ti.</p>
<p style="text-align: justify;">Prve građevine unutar ovog kompleksa, koji se nalazi na Buda strani grada, sagrađene su jo&scaron; u 13.stoljeću. Zlatno doba grada Buda bilo je u 15.stoljeću, nakon vječanja kralja Matthias Corvinus i Beatrix od Napulja, kada su brojni italijanski umjetnici i majstori slijedili novu kraljicu, te kada Buda postaje važan grad u Europi. Nakon Osmanske okupacije, grad je ostao u ru&scaron;evinama. I dok je grad obnovljen, kompleks Buda dvorca je postao administrativno sjedi&scaron;te. Također, tokom II svjetskog rata područje je u potpunosti uni&scaron;teno, te je nakon rata u cjelosti obnovljeno.</p>
<p style="text-align: justify;">Sa brojnim zanimljivim građevinama, crkvama, starim kućama i ulicama i možda najljep&scaron;im pogledom koji se pruža na grad svakako je jedna od najvažnijih znamenitosti grada. Zanimljivo je da su mnoge od kuća unutar kompleksa i danas privatni stambeni objekti, a neke od njih potjeću jo&scaron; iz 14 stoljeća. Kompleksom dominira veličanstvena Kraljevska palata. Danas u sklopu kompleksa funkcioniraju i Madjarska nacionalna galarija, Muzej historije Budimpe&scaron;te, te Nacionalna biblioteka. Cjelokupan kompleks se nalazi pod UNESCO za&scaron;titom kao dio svjetske kulturne ba&scaron;tine. Prepustite se istraživanju kompleksa, koji kao da vas vraća u davna vremena. Svakako nezaobilazan je posjet Matyas crkvi, kao i Ribarskom bastion(Hal&aacute;szb&aacute;stya). Do kompleska je moguće doći sa vi&scaron;e strana, dok je najdomljivija vožnja uspinjačom, ili Siklom, od Lančanog mosta do vrha kompleksa. Kompleks je otvoren svaki dan i ulaz je besplatan.</p>
<p><br /><strong>TRG HEROJA<br /><img src="http://putujmo.ba/images/stories/galerije/evropa/madarska/budimpesta_ostalo/znam5.jpg" alt="znam5" width="667" height="300" />&nbsp;</strong></p>
<p style="text-align: justify;">Na kraju Andr&aacute;ssy Aveniji smje&scaron;ten je najveći i najimpresivniji trg u gradu-Trg heroja(Hős&ouml;k tere).</p>
<p style="text-align: justify;">Sagrađen 1896.godine sa ciljem obilježavanja 1000 obljetnice dolaska Madjara na ove prostore, danas predstavlja jedanu od najposjećenijih znamenitosti grada. Trg je okružen sa dvije značajne zgrade: Muzej lijepih umjetnosti (Sz&eacute;pm&ucirc;v&eacute;szeti, www.szepmuveszeti.hu) i Muzej savremene umjetnosti (Műcsarnok, www.mucsarnok.hu).</p>
<p style="text-align: justify;">U centralnom dijelu trga nalazi se Milenijski spomenik, nazvan po 1000. obljetnici madjarskog doseljavanja. U sklopu spomenika nalaze se i statue sedam plemenskih vođa Madjara, i mnogih drugih historijskih ličnosti, poput kralja Stjepana, Bele IV., Matija&scaron;a Korvina i Lajo&scaron;a Ko&scaron;uta. Kada je spomenik pravljen, Mađarska je bila dio Austro-Ugarskog carstva, tako da su svoje mjesto na spomeniku na&scaron;le i statue članova vladajuće Habsburg dinastije. Ipak, nakon II Svejetskog rata iste su zamijenjene statuama nacionalnih heroja i boraca za slobodu. Centralnim dijelom spomenika dominira 36 metara visok stup, na vrhu kojeg se nalazi kip arkanđela Gabrijela. U podnožju spomenika se nalazi grobnica nepoznatog vojnika.</p>
<p><br /><strong>BANJE BUDIMPE&Scaron;TE<br /><img src="http://putujmo.ba/images/stories/galerije/evropa/madarska/budimpesta_ostalo/znam4.jpg" alt="znam4" width="667" height="300" />&nbsp;</strong></p>
<p style="text-align: justify;">Budimpe&scaron;ta nema bez razloga nadimak "Grad banja". Madjarska je zemlja bogata termalnim vodama, a Budimpe&scaron;ta je jedina prijestolnica na svijetu koja se može pohvaliti termalnim i ljekovitim izvorima. Tako da je posjeta jednoj od mnogih banja svakako nezaobilazan dio doživljaja grada. Banje su većinom otvorene svaki radni dan, a ulaz se kreće od 1.000 do 4.000 HUF u zavisnosti od banje i vremenskog važenja karte. Najpoznatije banje u gradu su Sz&eacute;chenyi, Gellert, Rudas, Kiraly..</p>
<p>Web: <a href="http://www.szechenyibath.com/">http://www.szechenyibath.com/</a> ;</p>
<p><a href="http://www.gellertbath.com/">http://www.gellertbath.com/</a> ;</p>
<p><a href="http://www.rudasbaths.com/">http://www.rudasbaths.com/</a> ;</p>
<p><br /><strong>BAZILIKA Sv.STJEPANA<br /><img src="http://putujmo.ba/images/stories/galerije/evropa/madarska/budimpesta_ostalo/znam6.jpg" alt="znam6" width="667" height="300" /><br />&nbsp;</strong></p>
<p style="text-align: justify;">Bazilika predstavlja najveću crkvu u Budimpe&scaron;ti. Gradnja je započela 1851.godine i trajala je vi&scaron;e od 50 godina. Njena visina iznosi 96 metara, tačno kao i kupola Parlamenta, &scaron;to simbolično prikazuje ravnotežu između države i crkve u Madjarskoj. Također, prema gradskim propisima nijedna zgrada u gradu ne smije biti vi&scaron;a od ove dvije građevine. Svetac ove crkve je Sv.Stjepan, prvi kralj Madjarske, čija mumificirana desna ruka predstavlja relikviju koja se čuva unutar crkve. Savjet: popnite se uz svih 364 stepenika do vrha kupole i vidikovca sa kojeg se pruža prelijep pogled na grad. Ulaz u crkvu je besplatan, dok se ulaz na vidikovac naplaćuje 500 HUF.</p>
<p>Preporučujemo jo&scaron;:</p>
<p>- Margaret otok: <a href="http://en.wikipedia.org/wiki/Margaret_Island">http://en.wikipedia.org/wiki/Margaret_Island</a> ;</p>
<p>- Dohany Sinagoga: <a href="http://www.dohanyutcaizsinagoga.hu/">http://www.dohanyutcaizsinagoga.hu/</a> ;</p>
<p>- Gellert brdo i Citadel: <a href="http://en.wikipedia.org/wiki/Gell%C3%A9rt_Hill">http://en.wikipedia.org/wiki/Gell%C3%A9rt_Hill</a> ;</p>
<p>- Plovidbu Dunavom ;</p>
<p>- Ribarski bastion: <a href="http://en.wikipedia.org/wiki/Fisherman%27s_Bastion">http://en.wikipedia.org/wiki/Fisherman's_Bastion</a> ;</p>