<p>BUDAPEST CARD<br /><br />Budapest Card je zvanična turistička kartica grada. Možete uzeti karticu koja vrijedi 24h (5.500 HUF), 48 sati (6.900 HUF) ili 72 sata (8.300 HUF). U cijenu kartice je uključena neograničena vožnja javnim prijevozom za vrijeme trajanja kartice, kao i mnogobrojni popusti pri ulazima u muzeje i gradske znamenitosti, restoranima, radnjama...Kartica se može kupiti na nekim od mnogih mjesta u gradu poput info ureda, hotela i turističkih agencija, kao i on-line.<br /><br />Web: http://www.budapest-card.com<br /><br /><br />NOVAC<br /><br />Novac u gradu je Madjarska Forinta (HUF), koja prema kursu iznosi oko 1 EUR=290 HUF.<br /><br />Novac možete zamijeniti u nekoj od mnogih mjenjačnica, od kojih je najveći broj smje&scaron;ten u centralnoj gradskoj zoni. Takodjer novac je moguće zamijeniti u poslovnicama banaka i po&scaron;tanskim uredima. U centralnoj gradskoj ulici vam se može desiti da vam pojedinci nude povoljan kurs za promjenu novca, međutim izbjegavajte takve transakcije budući da je riječ o prevari. Bankomati su rasprostranjeni &scaron;irom grada, dok je kartično plaćanje omogućeno u većini objekata.<br /><br />Ostavljanje napojnice na primljenu uslugu je bitan dio kulture grada. Tako da je običaj u restoranima i barovima ostaviti napojnicu između 10-15%. Preporučujemo da uvijek uz sebe imate 100-200 HUF, koliko se smatra prikladnom napojnicom za manje usluge.<br /><br /><br />TRANSPORT<br /><br />Budući da je većina gradskih znamenitosti smje&scaron;tena u centru grada i relativno blizu jedna drugoj, vjerovatno najbolji način da obidjete grad je pje&scaron;ke. Ukoliko se ipak odlučite za kori&scaron;tenje gradskog prevoza na raspolaganju vam stoji vi&scaron;e vrsta prevoza. Javnim gradskim prevozom rukovodi preduzeće BKV u čijoj nadležnosti se nalaze metro,autobus, tramvaj i trolejbus sistem.<br /><br />Metro sistem je sastavljen od tri linije(žuta, plava, crvena) koje presijecaju cijeli grad. Tramvajska i trolejbuska mreža su izuzetno ra&scaron;irene, dok je autobus najpopularniji vid javnog gradskog prevoza sa preko 200 linija. Javni prevoz u gradu prestaje oko 23h, s tim da postoji vi&scaron;e noćnih autobuskih linija.<br /><br />Karte je moguće kupiti na automatima za kupovinu karata, uredima na stanicama metroa, kao i na kioscima i u po&scaron;tanskim uredima. Na pojedinim linijama karte je moguće kupiti i kod vozača. Možete kupiti pojedinačna kartu koja ko&scaron;ta 320 HUF i vrijedi sat vremena za jednu vožnju bez presjedanja izmedju metroa, autobuskih, tramvajskih i trolejbuskih linija. Ukoliko pak kupite transfer kartu koja ko&scaron;ta 490 HUF možete izvr&scaron;iti jedno presjedanje izmedju različitih vrsta javnog gradskog prevoza unutar 90 minuta koliko vrijedi karta. Napomena: kartu je potrebno poni&scaron;titi dva puta, odnosno pri ulasku u svako od vozila. Također napomena da su kontrole unutar vozila jako česte, a ukoliko niste poni&scaron;tili kartu kazne su izuzetno velike. Cijena dnevne karte je 1.550 HUF, trodnevne 3.850 HUF, a sedmične 4.600 HUF.<br /><br />Taxi je prilično jeftin, a pogotovo je isplativ u noćnim satima kada prestaje sa radom javni gradski prevoz. Licencirana vozila imaju žute registarske tablice, te izbjegavatje taxije bez istih. U Budimpe&scaron;ti vam je na raspolaganju i vožna uspinjačom (Sikl&oacute;) za koji vožnja u jednom pravcu ko&scaron;ta 840 HUF, a u oba smjera 1.450 HUF.<br /><br />Web: www.bkv.hu<br /><br /><br />KLIMA<br /><br />U Budimpe&scaron;ti vlada umjerna klima, sa izraženim godi&scaron;njim dobima.<br /><br />Proljeća su topla i sa vrlo malo padavina, tako da je to i idealno vrijeme za posjet. Ljeta su prilično vrela, a nisu rijetke i temperature izmedju 32-35oC.<br /><br />Jeseni su takodjer blage, a temperature preko 20oC se znaju zadržati i do kraja Oktobra. Zime su jake i prilično hlade s temperaturama i do -10&deg;C. Snježne padavine su rijetke i kratkotrajne.<br /><br /><br />HRANA<br /><br />Madjarska je poznata po odličnoj kuhinji, koju odlikuje jako začinjena hrana. Probajte neke od nacionalnih specijaliteta poput raznih gula&scaron;a, paprika&scaron;a, Gulyasleves, Lesco, Toltott paprika, Palocz supa..Tradicionalna mjesta za degustaciju su čarde, s tim da većina restorana u sredi&scaron;tu grada nudi kako nacionalne tako i internacionalne specijalitete. Najbolje mjesto za uživanje u gastronomskoj ponudi grada je List Ferenc trg, koji je prepun restorana koje jednako posjećuju i turisti i lokalno stanovni&scaron;tvo. Također, duž Andrassy Avenije i zone oko Raday utca smje&scaron;teni su mnogi poznati restorani.<br /><br />Nacionalna kuhinja poznata je i po ukusnim delicijama poput Szilvas gomboc, Gesztenyepure i mnogih vrsta kolača, od kojih je napoznatija Dobo&scaron; torta.</p>